Държавен вестник, бр. 69, 2004 г., стр. 10

С Т Р .  10
Д Ъ Р Ж А В Е Н   В Е С Т Н И К
Б Р О Й  69
им. С наредбата се определя и редът за проверка
за установяване съдържанието на чисто злато и
сребро (титър) и за маркиране на всички златни
и сребърни изделия, изработени в страната или
внесени от чужбина с търговска цел.
(2) Добиване, преработване и сделки с бла-
городни метали и скъпоценни камъни и изде-
лия със и от тях могат да извършват лицата,
притежаващи съдебна регистрация с вписан
предмет на дейност работа с благородни мета-
ли и скъпоценни камъни и изделия със и от тях
или когато извършват такава дейност по заня-
тие и са вписани в публичния регистър на ли-
цата, осъществяващи тези дейности.
(3) Лицата по ал. 2 са длъжни да се регистри-
рат в Министерството на финансите в 14-дне-
вен срок преди започване на дейността.
Чл. 2. (1) Регистрацията на лицата, които
извършват дейности по добиване, преработва-
не и сделки с благородни метали и скъпоценни
камъни и изделия със и от тях по занятие, се
извършва в Министерството на финансите чрез
вписване в публичен регистър по образец, ут-
върден от министъра на финансите.
(2) Вписването в регистъра по ал. 1 се извър-
шва въз основа на писмено заявление по обра-
зец съгласно приложение № 1.
(3) Към заявлението за вписване се прила-
гат следните документи в оригинал или завере-
но копие:
1. копие от решението на окръжния съд по
седалището на лицето за вписване в търговс-
кия регистър и удостоверение за актуално със-
тояние, валидно към датата на подаване на за-
явлението;
2. регистрационно удостоверение или карта
за идентификация по регистър БУЛСТАТ;
3. удостоверение за данъчна регистрация;
4. свидетелства за съдимост на физическите
лица, представляващи търговеца;
5. документ за платена държавна такса;
6. други документи съобразно конкретния
случай, ако са изрично предвидени в наредбата.
(4) Вписването в публичния регистър се из-
вършва от длъжностното лице по регистрация-
та в 14-дневен срок от постъпването на всички
изискуеми документи.
(5) В публичния регистър по ал. 1 се вписват
обстоятелствата съгласно образеца по ал. 2 и
промените в тях, както и адресите на обектите,
в които се осъществява дейността.
(6) При промяна на някое от регистрирани-
те обстоятелства лицата са длъжни да уведо-
мят Министерството на финансите в 14-дне-
вен срок от настъпването на промяната и да
поискат вписване на новите обстоятелства и
издаване на ново удостоверение за регистра-
ция, като представят документите, удостове-
ряващи промяната.
(7) Обработването на документите се извър-
шва при спазване изискванията на Закона за
защита на личните данни.
(8) Всички документи, представени в Ми-
нистерството на финансите във връзка с впис-
ването в публичния регистър на лицата по чл. 1,
ал. 2, образуват партидата на лицето, която се
води по регистрационен номер и се съхранява
5 години след прекратяването на регистрация-
та му по наредбата.
(9) Публичният регистър се води от длъж-
ностни лица по регистрацията, определени със
заповед на министъра на финансите.
(10) В случай че заявлението за вписване не
отговаря на установената форма или към него
не е приложен някой от документите по наред-
бата, длъжностното лице по регистрацията пис-
мено уведомява заявителя в 7-дневен срок от
приемането на документите. В 7-дневен срок от
получаването на уведомлението заявителят е
длъжен да представи необходимия документ или
да отстрани посочения от длъжностното лице
недостатък. Ако в 7-дневния срок заявителят
не представи необходимия документ или не от-
страни посочения недостатък, заявлението се
оставя без разглеждане.
(11) Не се извършва вписване в регистъра, а
извършеното вписване се заличава служебно от
длъжностното лице по регистрацията, когато:
1. някой от документите, изисквани съглас-
но наредбата, е признат за недействителен;
2. на лицето е била налагана санкция за на-
рушения по Валутния закон и данъчното зако-
нодателство.
(12) За извършената регистрация Министер-
ството на финансите издава удостоверение по
образец съгласно приложение № 2.
(13) При изгубване или унищожаване на удос-
товерението по ал. 12 Министерството на фи-
нансите издава дубликат въз основа на данните
от регистъра.
Раздел II
Добиване и преработване на благородни мета-
ли и скъпоценни камъни
Чл. 3. Добиване на благородни метали е вся-
ка дейност по:
1. първично добиване по промишлен начин—
чрез извличане на благородни метали от:
а) находища на метални полезни изкопа-
еми по смисъла на Закона за подземните бо-
гатства;
б) златоносен пясък—чрез промиване с дреб-
на механизация или ръчно;
2. вторично добиване—чрез извличане на
благородни метали от технологични индустри-
ални отпадъци.
Чл. 4. Първичното добиване на злато, среб-
ро и платина се извършва:
1. по промишлен начин—от търговци, впи-
сани в регистъра по чл. 2, ал. 1, след получава-
нето на концесия в предвидените от Закона за
подземните богатства случаи;
2. ръчно и с дребна механизация промиване
на златоносен пясък—от лица, вписани в регис-